
ΤΕΥΧΟΣ ΔΕΥΤΕΡΟ 


Αρ. Φύλλου 1302 


9 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Νέος Υπηρεσιακός Οργανισμός της Κτηματικής Εται¬ 


ρείας του Δημοσίου. 1 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 4ης Ιουνίου 2001 σε περιοχές της Ανατολι¬ 
κής Αττικής. 2 

Τροποποίηση του Οργανισμού Εσωτερικής Υπηρε¬ 
σίας του Δήμου Δεσκάτης Ν. Γρεβενών. 3 

Μεταφορά κενών οργανικών θέσεων ΔΕΠ από το ΑΕΙ 
σε Τμήματα του ΕΜΠ. 4 


ΑΠΟΦΑΣΕΙ Σ 

Αριθ. 3894 (1) 

Νέος Υπηρεσιακός Οργανισμός της Κτηματικής Εταιρεί¬ 
ας του Δημοσίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 2 του άρθρου 21 του Νό¬ 
μου 973/1979 ως ετροποποιήθει με την υπ’ αριθμ. Κ.Υ.Α. 
1130279/15311/Α006/Φ.Ε.Κ. 1108Β/11.12.96 εκδοθείσης κατ’ 
εξουσιοδότηση Ν. 2414/96 Φ.Ε.Κ. 135Α/25.6.1996, σύμφωνα 
με την οποία οι υπάρχοντες κανονισμοί της Κ.Ε.Δ. εξακολου¬ 
θούν να ισχύουν μέχρι την κατά νόμο αντικατάστασή τους. 

2. Τη διάταξη του άρθρου 10 παρ. 4 του Νόμου 
2414/1996 σύμφωνα με την οποία οι διοικήσεις των δημο¬ 
σίων επιχειρήσεων υποχρεούνται να λάβουν όλα τα απα¬ 
ραίτητα μέτρα για την αναβάθμιση και αξιοποίηση του 
προσωπικού τους, καταρτίζοντας όπου χρειάζεται νέους 
κανονισμούς προσωπικού και οργανογράμματα. 

3. Τις διατάξεις του άρθρου 17 παρ. 1 του Νόμου 973 
σύμφωνα με την οποία δι' αποφάσεων των Υπουργών Συ¬ 
ντονισμού, Οικονομικών και Εργασίας και κατόπιν προτά- 
σεωςτου Διοικητικού Συμβουλίου της Εταιρίας εκδίδεται 
ο Υπηρεσιακός Οργανισμός αυτής δημοσιευόμενος δια 
της Εφημερίδοςτης Κυβερνήσεως. 

3. Την απόφαση του Διοικητικού Συμβουλίου της Κτη¬ 


ματικής Εταιρείας του Δημοσίου αριθμ. 25/01/γ1/ 
12.7.2001 δια την αντικατάσταση του ισχύοντος υπηρε¬ 
σιακού κανονισμού της Κτηματικής Εταιρίας του Δημοσί¬ 
ου Κ.Ε.Δ. (Κ.Υ.Α. υπ’ αριθμ. 3867/24.4.1980 Φ.Ε.Κ. 466 
τΒ/9.5.1980). 

4. Τηναρ. 1039386/441/Α0006/2000 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

Εγκρίνουμε τον νέο Υπηρεσιακό Οργανισμό της Κτημα¬ 
τικής Εταιρείας του Δημοσίου, που συντάχθηκε από το Δι¬ 
οικητικό Συμβούλιο της Κ.Ε.Δ. και έχει ως εξής: 

ΥΠΗΡΕΣΙΑΚΟΣ ΟΡΓΑΝΙΣΜΟΣ 
ΤΗΣ ΚΤΗΜΑΤΙΚΗΣ ΕΤΑΙΡΕΙΑΣ ΤΟΥ ΔΗΜΟΣΙΟΥ (Κ.Ε.Δ.) 

ΜΕΡΟΣ ΠΡΩΤΟΝ 
Άρθρο 1 

Γ ενικές διατάξεις 

Η Κτηματική Εταιρεία του Δημοσίου είναι σύμφωνα με 
τις διατάξεις του καταστατικού της (Ν. 973/79 ως ετρο- 
ποποιήθει και ισχύει σήμερα με νεώτερους νόμους και 
ιδίως με τις διατάξεις του Ν. 2414/96), Νομικό Πρόσωπο 
Ιδιωτικού Δικαίου υπό μορφήν ανώνυμης εταιρείας μιάς 
μετοχής που ανήκει εξ’ ολοκλήρου εις το Δημόσιο και λει¬ 
τουργεί χάριν του δημοσίου συμφέροντος κατά τους κα¬ 
νόνες της ιδιωτικής οικονομίας και διέπεται από τις δια¬ 
τάξεις της νομοθεσίας για τις ανώνυμες εταιρείες εκτός 
εάν ορίζεται διαφορετικά εις το καταστατικό της. 

Άρθρο 2 

Όργανα διοίκησης της Κτηματικής Εταιρίας: 

1. Το Διοικητικό Συμβούλιο είναι το ανώτατο διοικητικό 
όργανο της Εταιρίας και έχει τις κατ' άρθρον 14 Ν. 973/79 
και της νομοθεσίας περί Ανωνύμων Εταιριών αρμοδιότη¬ 
τες. 

2. Ο Διευθύνων Σύμβουλος είναι το ανώτατο εκτελεστι¬ 
κό όργανο της Εταιρίας. Ο Διευθύνων Σύμβουλος προϊ- 
σταται του προσωπικού της Εταιρίας και όλων των Επι¬ 
χειρησιακών Οργανωτικών Μονάδωντης Εταιρίας καιτων 
Επιτελικών Οργανικών Μονάδων, πλην της Εσωτερικής 
Επιθεώρησης η οποία υπάγεται απ’ ευθείας εις τον Πρόε¬ 
δρο τους Δ.Σ., και κατευθύνει το έργο τους. Στα πλαίσια 
του στρατηγικού σχεδίου, των κανονισμών της Κ.Ε.Δ. και 
των αποφάσεων του Δ.Σ. που διέπουν τη λειτουργία της 
Εταιρίας, προβαίνει σε όλες τις αναγκαίες ενέργειες για 
την υλοποίηση των επιδιώξεων και αποφάσεων του Δ.Σ. 

της Εταιρίας στο συντομότερο χρόνο και με τον συμφε- 
ρότερο για την Εταιρία τρόπο. Εισηγείται προς το Δ.Σ. το 
ετήσιο επιχειρησιακό σχέδιο της Εταιρίας στα πλαίσια 
του πενταετούς στρατηγικού και επιχειρησιακού σχεδίου 
και έχει την ευθύνη της υλοποίησής του. Επιμελείται για 
την άμεση εκτέλεση των αποφάσεων του Διοικητικού 
Συμβουλίου και ενημερώνει τον Πρόεδρο και το Δ.Σ. για 
την πορεία των Εταιρικών υποθέσεων. Ο Διευθύνων Σύμ¬ 
βουλος ασκεί όλες τις αρμοδιότητες που έχουν ανατεθεί 
με διατάξεις νόμου σε γενικό διευθυντή. Με έγκριση του 
Διοικητικού Συμβουλίου δύναται να εξουσιοδοτεί υπηρε¬ 
σιακούς παράγοντες της Εταιρίας για την επιτέλεση ορι¬ 
σμένων έκτων αρμοδιοτήτων του. 

3. Το Συμβούλιο Διεύθυνσης το οποίο συγκροτείται 
από: 

Α. Τον Διευθύνοντα Σύμβουλο, ως Πρόεδρο και 
Β. Τους Διευθυντές των Επιχειρησιακών Οργανωτικών 
Μονάδων - Διευθύνσεων και έχει τις κατά νόμον ανατιθέ¬ 
μενες εις αυτό αρμοδιότητες. 

ΜΕΡΟΣ ΔΕΥΤΕΡΟ 

Άρθρο 3 

Οργανωτική Διάρθρωση υπηρεσιών Κ.Ε.Δ. 

I. Η οργανωτική διάρθρωση των υπηρεσιών της Εται¬ 
ρίας περιλαμβάνει τις κεντρικές οργανωτικές μονάδες εις 
την έδραν αυτής, και τις περιφερειακές μονάδες ή κλιμά¬ 
κια. 

II. Κεντρικές Οργανωτικές Μονάδες 

Η Κεντρική Υπηρεσία της Κτηματικής Εταιρίας του Δη¬ 
μοσίου διαρθρώνεται ως ακολούθως: 

1. Επιχειρησιακές Οργανωτικές Μονάδες 
Α. Διεύθυνση Διαχείρισης Ακινήτων 

Β. Διεύθυνση Ανάπτυξης Ακινήτων 
Γ. Διεύθυνση Εργων 

Δ. Διεύθυνση Οικονομικού & Διοικητικού. 

2. Επιτελικές Οργανωτικές Μονάδες 
Α. Νομικές Υπηρεσίες 

Β. Εσωτερική Επιθεώρηση 
Γ. Εταιρικός Προγραμματισμός 
Δ. Γ ραφείο Τύπου και Δημοσίων Σχέσεων 
Ε. Γραμματείατου Διοικητικού Συμβουλίου 

Άρθρο 4 

Διάρθρωση Επιχειρησιακών Οργανωτικών Μονάδων 

1. Οι Διευθύνσεις διαρθρώνονται σε Τμήματα και τα 
Τμήματα σε Υπηρεσίες. 

2. Η διάρθρωση σε Τμήματα και Υπηρεσίες κάθε επιχει¬ 
ρησιακής ή επιτελικής οργανωτικής μονάδος και η κατα¬ 
νομή σ'αυτά αρμοδιοτήτων γίνεται με Απόφαση του Δ.Σ. 
της Εταιρείας μετά από εισήγηση του Διευθύνοντος Συμ¬ 
βούλου, αφού ληφθούν υπόψη οι λειτουργικές ανάγκες 
της Εταιρίας με υποδείξεις του Συμβουλίου Διεύθυνσης 
και το ανατιθέμενο κατά το επόμενο άρθρο έργο σε κάθε 
οργανωτική μονάδα. 

Άρθρο 5 

Αρμοδιότητες Επιχειρησιακών Οργανωτικών Μονάδων 

Α. ΔΙΕΥΘΥΝΣΗ ΔΙΑΧΕΙΡΙΣΗΣ ΑΚΙΝΗΤΩΝ 
Έργο της Διεύθυνσης Διαχείρισης Ακινήτων είναι η δι¬ 
οίκηση και η διαχείριση των ακινήτων του Ελληνικού Δη¬ 
μοσίου που κατά το Νόμο και το Καταστατικό έχουν ανα¬ 
τεθεί σε αυτή με σκοπό την απόδοση του μεγίστου δυνα¬ 
τού οφέλους στην Εταιρεία, η τήρηση του Μητρώου 
Ακινήτων του Δημοσίου και η εκπόνηση κτηματογραφή- 


σεων. Επίσης, η διοίκηση και η διαχείριση της ακίνητης 
περιουσίας φορέων του ευρύτερου Δημοσίου Τομέα ή 
άλλων Φορέων που έχει ανατεθεί στην ΚΕΔ με σύμβαση η 
διοίκηση και η διαχείριση. 

Στη Διεύθυνση Διαχείρισης Ακινήτων υπάγονται και τα 
Περιφερειακά Κλιμάκια τα οποία εκπροσωπούν με εξουσιο¬ 
δότηση την ΚΕΔ στην Περιφέρεια και συνεργάζονται με Πε¬ 
ριφερειακούς - Τοπικούς Φορείς στα πλαίσια της υλοποίη¬ 
σης του σκοπού και του έργου της ΚΕΔ στην Περιφέρεια. 

Β. ΔΙΕΥΘΥΝΣΗ ΑΝΑΠΤΥΞΗΣ ΑΚΙΝΗΤΩΝ 

Έργο της Διεύθυνσης Ανάπτυξης Ακινήτων είναι η βέλ¬ 
τιστη ανάπτυξη και αξιοποίηση των ακινήτων των οποίων 
τη διοίκηση και διαχείριση έχει η ΚΕΔ, ή της ανατίθεται 
από άλλους Φορείς με σύμβαση ανάθεσης στα πλαίσια 
της στρατηγικής της Εταιρείας και της ικανοποίησης των 
στόχων του επιχειρησιακού σχεδίου. 

Γ. ΔΙΕΥΘΥΝΣΗ ΕΡΓΩΝ 

Έργο της Διεύθυνσης Έργων είναι ο προγραμματι¬ 
σμός, η διοίκηση και ο έλεγχος έργων και περιλαμβάνει 
κατά περίπτωση την σύνταξη μελετών τεχνικών έργων και 
τευχών δημοπράτησης, την διενέργεια δημοπρασιών τε¬ 
χνικών έργων, την παρακολούθηση έργων και αγορών κτι¬ 
ρίων και την συντήρηση των δημοσίων κτιρίων ή κτιρίων 
άλλων Φορέων του ευρύτερου Δημοσίου Τομέα που ανα¬ 
τίθενται στην ΚΕΔ. 

Δ. ΔΙΕΥΘΥΝΣΗ ΟΙΚΟΝΟΜΙΚΟΥ ΚΑΙ ΔΙΟΙΚΗΤΙΚΟΥ 

ΈργοτηςΔιεύθυνσης Οικονομικού καιΔιοικητικού είναι 
η οικονομική και λογιστική λειτουργία της ΚΕΔ, η αποτε¬ 
λεσματική διαχείριση του ανθρώπινου δυναμικού, η δια¬ 
σφάλιση της ομαλής λειτουργίας των μηχανογραφικών 
συστημάτων της Εταιρίας καθώς και η ομαλή παροχή Δι¬ 
οικητικής υποστήριξης,. 

Άρθρο 6 

Αρμοδιότητες Επιτελικών Οργανωτικών Μονάδων 

Α. ΝΟΜΙΚΕΣ ΥΠΗΡΕΣΙΕΣ 

Οι Νομικές Υπηρεσίες αντιστοιχούν σε Διεύθυνση και 
αποστολή τους είναι η υποστήριξη του συνολικού έργου 
της Εταιρείας διά παροχής γραπτών γνωμοδοτήσεων και 
προφορικών συμβουλών προς όλες τις υπηρεσιακές κε¬ 
ντρικές ή Περιφερειακές Οργανωτικές Μονάδες της 
Εταιρίας επί υποβαλλομένων από αυτές νομικών ερωτη¬ 
μάτων. Ο Προϊστάμενος των Νομικών Υπηρεσιών συντο¬ 
νίζει και εποπτεύει τις εργασίες των Τμημάτων της Υπη¬ 
ρεσίας και των τοποθετουμένων σ'αυτά ή σε ειδικότερες 
υπηρεσιακές μονάδες δικηγόρων. 

Η διάρθρωση σε τμήματα και υπηρεσιακές μονάδες και 
η λειτουργία αυτών ρυθμίζεται με ιδιαίτερο εσωτερικό κα¬ 
νονισμό που εγκρίνεται από το Διοικητικό Συμβούλιο με 
εισήγηση του Διευθύνοντος Συμβούλου μετά πρότασιν 
του Προϊσταμένου της Νομικής Υπηρεσίας και σύμφωνο 
γνώμη του Νομικού Συμβούλου. 

Β. Εσωτερική Επιθεώρηση 

Η Εσωτερική Επιθεώρηση αντιστοιχεί σε Διεύθυνση. ’ 
Εργο της Εσωτερικής Επιθεώρησης είναι η διαπίστωση 
της τήρησης ή μη της έννομης και κανονιστικής λειτουρ¬ 
γίας των υπηρεσιακών μονάδων της Εταιρίας, η αξιοπι¬ 
στία της πληροφόρησης της Εταιρίας, η συμμόρφωση 
των υπηρεσιακών μονάδων με τις αποφάσεις του Δ.Σ., η 
σωστή εφαρμογή των εσωτερικών διαδικασιών από όλες 
τις Υπηρεσιακές Μονάδες, την εν γένει πολιτική της Εται¬ 
ρίας, τα προγράμματα, τις διαδικασίες και τους Κανονι¬ 
σμούς της, η διασφάλιση των στοιχείων του ενεργητικού 
της (πάγια), η οικονομική και αποτελεσματική χρήση των 

διαθέσιμων πόρωντης, η πρόληψη λαθών στη λειτουργία 
της Εταιρίας καθώς και η υποβολή προτάσεων ή πορι¬ 
σμάτων από την Επιθεώρηση για την καταστολή ύστερα 
από εντοπισμό πράξεων ή παραλήψεων που επιφέρουν 
αρνητικό αποτέλεσμα στην επίτευξη των στόχων και των 
σκοπών της Εταιρίας. 

Γ. Εταιρικός Προγραμματισμός 

Έργο του Τμήματος Εταιρικού Προγραμματισμού είναι 
η υποστήριξη της Διοίκησης της ΚΕΔ κατά τη σύνταξη του 
Επιχειρησιακού Σχεδίου και του Προϋπολογισμού της 
Εταιρίας και η παρακολούθηση Εφαρμογής του πενταε¬ 
τούς Επιχειρησιακού και Στρατηγικού Σχεδίου της, κα¬ 
θώς και των ετήσιων προγραμμάτων δράσης στα πλαίσια 
εφαρμογής ενιαίας και ολοκληρωμένης στρατηγικής για 
το σύνολο των δραστηριοτήτων της Εταιρίας. 

Δ. Γ ραφείο Τ ύπου και Δημοσίων Σχέσεων 

Έργο του Γ ραφείου Τ ύπου και Δημοσίων Σχέσεων που 
αντιστοιχεί σε υπηρεσία και μονάδα τμήματος Διεύθυν¬ 
σης είναι η προβολή των δραστηριοτήτωντης Εταιρίας με 
κάθε μέσο μαζικής επικοινωνίας και τρόπο, καθώς και η 
μέριμνα για τη φιλοξενία των προσκεκλημένων προσώ¬ 
πων από την Εταιρία. 

Ε. Γραμματεία Διοικητικού Συμβουλίου 

Έργο της Γραμματείας του Διοικητικού Συμβουλίου 
που αντιστοιχεί σε υπηρεσιακή μονάδα τμήματος Διεύ¬ 
θυνσης είναι η γραμματειακή εξυπηρέτηση του Διοικητι¬ 
κού Συμβουλίου και του Προέδρου του Δ.Σ., η επιμέλεια 
και η φροντίδα για τη συγκέντρωση όλων των απαραίτη¬ 
των στοιχείων προς ενημέρωση του Δ.Σ., η επιμέλεια της 
τήρησης των πρακτικών των συνεδριάσεων του Δ.Σ. και η 
τήρηση του αρχείου των πρακτικών. 

Άρθρο 7 

ΠΕΡΙΦΕΡΕΙΑΚΕΣ ΟΡΓΑΝΩΤΙΚΕΣ ΜΟΝΑΔΕΣ - ΚΛΙΜΑΚΙΑ 

Τα περιφερειακά Κλιμάκια είναι οργανωτικές μονάδες 
που συνιστώνται, συγχωνεύονται ή καταργούνται με από¬ 
φαση του Δ.Σ.. Η εγκατάσταση και τοπική αρμοδιότητα 
κάθε κλιμακίου ορίζεται κατά κανόνα στις έδρες των Πε¬ 
ριφερειών της Επικράτειας όπως αυτές ορίστηκαν με τον 
Ν. 2539/1997. Κατ’ εξαίρεση είναι δυνατή η έδρατου Κλι¬ 
μακίου να ορισθεί σε πόλη εκτός έδρας της Περιφέρειας 
και η χωρική αρμοδιότητά του να είναι διαφορετική από 
αυτήν της περιφέρειας. Είναι υπεύθυνα για την επεξερ¬ 
γασία θεμάτων στην Περιφέρεια που αφορούν όλο το εύ¬ 
ρος των δραστηριοτήτων της Εταιρίας και την αποστολή 
σχετικών εισηγήσεων ή απαντήσεων στα ερωτήματα που 
θέτουν εις αυτά οι Κεντρικές Οργανωτικές Μονάδες. 

Τα Κλιμάκια συνεργάζονται με Περιφερειακούς - Τοπι¬ 
κούς Φορείς στα πλαίσια της υλοποίησης του έργου της 
ΚΕΔ στην Περιφέρεια. 

Άρθρο 8 

Οι διατάξεις του παρόντος Κανονισμού υπερισχύουν 
κάθε άλλης αντίθετης άμεσης ή έμμεσης διατάξεως 
στους μη τροποποιούμενους δια του παρόντος Κανονι¬ 
σμούς της Κ.Ε.Δ. 

Άρθρο 9 

Ισχύς διατάξεων παρόντος Κανονισμού 

Οι διατάξειςτου παρόντος Κανονισμού τροποποιούνται, 
συμπληρούνταιή καταργούνται με την ίδια διαδικασία. 

Άρθρο 10 

Ο παρών κανονισμός ισχύει από της ημέρας δημοσιεύ- 
σεώςτου εις την Εφημερίδα της Κυβερνήσεως. 


Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΠ. ΦΩΤΙΑΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΝ. ΓΙΑΝΝΙΤΣΗΣ 
-♦- 

Αριθ. 5969/Α32 (2) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές της 
4ης Ιουνίου 2001 σε περιοχές της Ανατολικής Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας καιτου Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.92). 

9. Τις διατάξειςτου άρθρου 22του Ν.2362/95 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154 Α') και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάροςτου 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα το 
έργο 9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 330.000.000 δρχ. 

11. Την αριθ. ΔΙΔΚ/Φ. 1/2/11187/12.5.2000 (ΦΕΚ 
630/Β/12.5.2000) απόφαση του Πρωθυπουργού και του 
Υπουργού Εσωττερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Κωνσταντίνο Καϊσερλή και Λεωνίδα Τζανή. 

12. Την κοινή Απόφαση του Πρωθυπουργού και του 
Υπουργού Οικονομικών με αριθ. 1039386/441/Α0006/ 
21.4.2000 (ΦΕΚ 571/Β/21.4.2000) «Ανάθεση αρμοδιοτή- 
τωντου Υπουργού Οικονομικών στους Υφυπουργούς Οι¬ 
κονομικών». 

13. Την κοινή απόφαση Δ17α/10/30/Φ.2.2.1/23.5.2000 
(ΦΕΚ 664/Β/24.5.2000) του Πρωθυπουργού και του 
Υπουργού ΠΕ.ΧΩ.Δ.Ε. «Ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε στους Υφυπουργούς ΠΕ.ΧΩ.Δ.Ε Αθανά¬ 
σιο Αλευρά και Ηλία Ευθυμιόπουλο». 

14. Το με αρ. πρωτ. ΤΥ3178/οικ/14.6.2001 έγγραφο της 
Δ/νσης Τεχνικών Υπηρεσιών της Νομαρχιακής Αυτοδιοί¬ 
κησης Ανατολικής Αττικής. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών της Ανα¬ 
τολικής Αττικής που επλήγησαν από τις πυρκαγιές της 
4ης Ιουνίου 2001, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κ.λπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιώντων κτιρίων γενικά, τις οποίες προκάλεσαν οι πυρ¬ 
καγιές της 4ης Ιουνίου 2001 που έπληξαν περιοχές της 
Νομαρχιακής Αυτοδιοίκησης Ανατολικής Αττικής και συ¬ 
γκεκριμένα τα διοικητικά όρια των: 

Κοινοτήτων Καλάμου, Μαλακάσης, Μαρκόπουλου 
Ωρωπού και Συκάμινου. 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές της Νομαρχιακής Αυτοδι¬ 
οίκησης Ανατολικής Αττικής, ανατίθεται στον ήδη λει- 
τουργούντα Τομέα Αποκατάστασης Σεισμοπλήκτων 
(Τ.Α.Σ.) Αχαρνών Ν. Αττικής. 

3. Ορίζεται προθεσμία τεσσάρων (4) μηνών, απάτη δη¬ 
μοσίευση της παρούσας Απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν ζημιές 
από τις πυρκαγιές υποχρεούνται να υποβάλλουν αίτηση 
στον αρμόδιο Τομέα Αποκατάστασης Σεισμοπλήκτων 
(Τ.Α.Σ.) Αχαρνών, προκειμένου να διενεργηθεί ο έλεγχος 
των κτιρίων τους από τις αρμόδιες επιτροπές του 
Υ.ΠΕ.ΧΩ.Δ.Ε. Μετά την παρέλευση της παραπάνω προ¬ 
θεσμίας οι τυχόν πληγέντες από τις πυρκαγιές, που δεν 
υπέβαλαν αίτηση για αυτοψία δεν δικαιούνται στεγαστική 


συνδρομή για την αποκατάσταση των ακινήτων τους. 

4. Με αποφάσεις του Υφυπουργού ΠΕΧΩΔΕ θα καθορί¬ 
ζονται ονομαστικά οι δικαιούχοι στεγαστικής συνδρομής 
που επλήγησαν από τις πυρκαγιές της 4ης Ιουνίου 2001 
σε περιοχές της Νομαρχιακής Αυτοδιοίκησης Ανατολικής 
Αττικής σύμφωνα με τα πορίσματα των αρμοδίων επιτρο¬ 
πών του Υ.ΠΕ.ΧΩ.Δ.Ε. Οι αποφάσεις αυτές θα δημοσιεύ¬ 
ονται στο ΦΕΚ, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου, που κυρώ¬ 
θηκε με το Ν. 1190/81. 

5. Εντός ενός (1) έτους από τη δημοσίευση σε ΦΕΚτων 
αποφάσεων της προηγούμενης παραγράφου, οι πληγέ¬ 
ντες από τις πυρκαγιές της 4ης Ιουνίου 2001 σε περιοχές 
της Νομαρχιακής Αυτοδιοίκησης Ανατολικής Αττικής, 
που έχουν οριστεί δικαιούχοι Στεγαστικής Συνδρομής, 
πρέπει να υποβάλλουν στον αρμόδιο Τομέα Αποκατάστα¬ 
σης Σεισμοπλήκτων (Τ.Α.Σ.) Αχαρνών τα απαιτούμενα δι- 
καιολογητικά (συμβόλαια, μελέτες επισκευής κ.λπ.) για 
τη χορήγηση στεγαστικής συνδρομής. 

Β. ΣΤΕΓΑΣΤΙΚΗ ΣΥΝΔΡΟΜΗ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές της 4ης 
Ιουνίου 2001 σε περιοχές της Νομαρχιακής Αυτοδιοίκη¬ 
σης Ανατολικής Αττικής. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 
θηκαν από τις πυρκαγιές δεν επιδέχονται, σύμφωνα με 
την κρίση του αρμόδιου Τομέα Αποκατάστασης Σεισμο¬ 
πλήκτων (Τ.Α.Σ.) Αχαρνών που αναφέρεται στην παρ. 2 
του κεφ. Ατης παρούσας, ουσιαστική αποκατάσταση, δη¬ 
λαδή επισκευή που εξασφαλίζει την αναγκαία αντισεισμι¬ 
κή αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. Τα ανωτέρω δάνεια δύ- 
νανται να χρησιμοποιηθούν και για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πυρκαγιές. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από τον 
αρμόδιο Τομέα Αποκατάστασης Σεισμοπλήκτων (Τ.Α.Σ.) 
Αχαρνών, στο οποίο οι ενδιαφερόμενοι θα πρέπει να υπο¬ 
βάλουν αίτηση με τα σχετικά δικαιολογητικά, μέσα στις 
προθεσμίες που ορίζονται στην παρούσα απόφαση. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) Αχαρνών, θα χορηγεί στους δικαιούχους βεβαίω¬ 
ση με την οποία θα προσδιορίζεται το ύψος της απαιτού- 
μενης δαπάνης επισκευής ή το ποσό που δικαιούται ο εν¬ 
διαφερόμενος για ανακατασκευή ή αυτοστέγαση. Στη βε¬ 
βαίωση θα αναφέρεται το ποσό της δωρεάν κρατικής 
αρωγής καθώς και του δανείου, σύμφωνα με τους όρους 

που καθορίζονται κατωτέρω για τα κτίρια που βρίσκονται 
εντός των πληγεισών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ενδιαφερόμενος το επιθυμεί, τό¬ 
τε ο ιδιοκτήτης ή καθένας από τους συνιδιοκτήτες (εφό¬ 
σον υφίσταται συνιδιοκτησία), δικαιούται στεγαστική 
συνδρομή για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές με εντολή Δημόσιας ή Δημοτικής Αρχής, χωρίς 
να έχουν εκδοθεί πρωτόκολλα επικινδύνως ετοιμόρρο¬ 
πων κτισμάτων, από τις κατά το Νόμο Τριμελείς Επιτρο¬ 
πές, εγκρίνουμε τη δανειοδότηση τους εφόσον: 

α. Η οικοδομή που καταστράφηκε ολοσχερώς ή κατε¬ 
δαφίστηκε αμέσως μετά τις πυρκαγιές αναφέρεται στις 
επίσημες καταστάσεις καταγραφής των κτισμάτων του 
Τμήματος Πολεοδομίας και Πολεοδομικών Εφαρμογών 
της Νομαρχιακής Αυτοδιοίκησης Ανατολικής Αττικής. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου χτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του χτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.). 

ε. Υπάρχουν στοιχεία ότι το χτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

Παράλληλα ο πληγής θα πρέπει να συνυποβάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του χτίσματος 
προς αποτροπή αμέσου κινδύνου μετά τις πυρκαγιές ή 
βεβαίωση ότι το χτίσμα κατέρρευσε. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία του αρμόδιου Τομέα Αποκατάστασης Σεισμόπλη¬ 
κτων (Τ.Α.Σ.) Αχαρνών, με τους ακόλουθους βασικούς 
όρους. 

α) Για χτίσματα που έχουν χρήση κατοικίας 130.000 
δρχ. ανά τ.μ. και με ανώτατο όριο δανειοδοτούμενης επι¬ 
φάνειας τα 120τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120 τ.μ., ήτοι μέχρι του ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ. μ., για την επιπλέον αυτή επιφάνεια 
χορηγείται μόνο δάνειο χωρίς κρατική αρωγή και για τον 
υπολογισμό της συνολικής δανειοδότησης θα διαιρείται 
η επιφάνειάτου σε τμήματα των 150 τ.μ. για τα τυχόν δά¬ 
νεια που θαπροκύψουνπέραντωνπρώτων 150τ.μ.το πο- 
σόντου δανείου ορίζεται σε 50.000 δρχ. ανά τ.μ. και για 
δανειοδοτούμενη επιφάνεια 120 τ.μ., ήτοι μέχρι του πο¬ 
σού των 6.000.000 δρχ. για κάθε επιπλέον δάνειο που θα 
χορηγείται. 

Το προκύπτοντελικώς, μετά την ως άνω διαίρεση, υπό¬ 


λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα μετά ισχύοντα ανώτατα όρια (εμβαδού και δα¬ 
νείου) . 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές βοηθητικής χρήσεως στο δώμα οικο¬ 
δομών π. χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κ.λπ.) η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, (είτε βάση πρωτοκόλλων 
κατεδαφίσεως, είτε ως ασύμφορα επισκευής, είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, παράγραφος (α). 

η) Για ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο, η ανά τ.μ. κατεδαφιστέου 
ή καταστραφέντος ολοσχερώς κτίσματος τιμή αποζημίω¬ 
σης, ανέρχεται στο ποσό των 45.000 δρχ. κατεδαφιζόμε- 
νης ή καταστραφείσας ολοσχερώς επιφάνειας και μέχρι 
εμβαδού 120τ.μ. 

θ) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 70.000 δρχ. ανά τ.μ. 
κατεδαφιζόμενης ή καταστραφείσας ολοσχερώς επιφά¬ 
νειας και μέχρι συνολικού εμβαδού 120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 120.000 δρχ. ανά τ.μ. επί του συνόλου 
της κατεδαφιστέας ή καταστραφείσας ολοσχερώς επι¬ 
φάνειας και η ανεγειρόμενη επιφάνεια δεν θα πρέπει να 
είναι μικρότερη του 75% της κατεδαφισθείσης. 

ια) Γ ια την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των δέκα πέντε χι¬ 
λιάδων δραχμών (15.000 δρχ.) ανά κυβικό μέτρο. 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 

στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ. μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ’ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου ή καταστραφέντος ολο- 
σχερώς κτίσματος, με βάση το οποίο υπολογίστηκε το δά¬ 
νειο. Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο με το 66% του.εμβαδού του κα- 
τεδαφιστέου ή καταστραφέντος ολοσχερώς κτίσματος, 
με βάση το οποίο υπολογίστηκε η στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου ή καταστραφέντος ολοσχερώς κτίσματος. 
Στις περιπτώσεις που το κτίσμα στο οποίο πραγματοποι¬ 
είται η αυτοστέγαση δεν έχει οικοδομική άδεια (οικισμοί 
προϋφιστάμενοι του 1923) η στατική επάρκεια του κτιρί¬ 
ου θα πρέπει να βεβαιώνεται από δύο ιδιώτες Πολιτικούς 
Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. ανά τ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανά τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς Απόφαση του ΥΠΕΧΩΔΕ ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. Απαραίτητη προϋ¬ 
πόθεση το κτίριο να χρησιμοποιείται και οι ζημιές να προ¬ 
έρχονται από την πυρκαγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή 


παραδοσιακού κτιρίου για τις όψεις, χωρίς όριο δανει¬ 
οδότησης, και Σ.Σ. ανακατασκευής κτιρίου αντίστοιχα, 
για το υπόλοιπο κτίσμα με τα όρια τιμών και επιφανει¬ 
ών για κάθε κατηγορία κτιρίου (κατοικία ή επαγγελμα- 
τοβιομηχανικός χώρος) που αναφέρθηκαν στα προη¬ 
γούμενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ.μ. επί του συνόλου της επιφάνειας του κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θαεκδίδεται από τον αρμόδιο Το¬ 
μέα Αποκατάστασης Σεισμοπλήκτων (Τ.Α.Σ.) Αχαρνών. 
Γ ια ύψος δανείου που υπερβαίνει το ως άνω ποσό η υπό¬ 
θεση θα παραπέμπεται στο Τμήμα Αποκατάστασης Ζη¬ 
μιών της Υ.Α.Σ. για την έκδοση της συμπληρωματικής 
έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατα¬ 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα ορ¬ 
γανισμού, τοιχοποιιών, εξωτερικών επιχρισμάτων και κι¬ 
γκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β' δόσης του δανείου. 

β) Η στεγαστική συνδρομή για επισκευές χορηγείται σε 
δύο ισόποσες δόσεις. Είναι δυνατόν να δοθεί κατά την 
κρίση της δανείστριας Τράπεζας και εφάπαξ, αν πρόκει¬ 
ται για μικρά ποσά. Απαραίτητη προϋπόθεση, στην περί¬ 
πτωση αυτή, είναιη συνηγορίατου αρμόδιου Τομέα Απο¬ 
κατάστασης Σεισμοπλήκτων (Τ.Α.Σ.) Αχαρνών. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 

συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του αρμόδιου 
Τομέα Αποκατάστασης Σεισμοπλήκτων (Τ,Α.Σ.) Αχαρνών. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφληση τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 
(25) χρόνια, η δε εξόφληση τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγγελ- 
ματιών επιτρέπεται να χορηγηθεί, με τους ίδιους όρους, και 
στους μισθωτές ή σε όσους έχουν από οποιαδήποτε νόμιμη 
αιτία, αποδεδειγμένα τη νομή ή τη χρήση των εν λόγω χώ¬ 
ρων, εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση της 
παρούσας στην Εφημερίδα της Κυβερνήσεως. Μετά την 
πάροδο των 45 ημερών, το δικαίωμα υποβολής αίτησης για 
χορήγηση στεγαστικής ενίσχυσης μπορεί να ασκηθεί και 
από τον ενοικιαστή, για λογαριασμό του αμελούντος ιδιο¬ 
κτήτη. Σε κάθε περίπτωση, η υποχρέωση για την καταβολή 
των δόσεωντου δανείου βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του Ν. 128/75. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κ.λπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές της 4ης Ιουνίου 2001, στη 
Νομαρχιακή Αυτοδιοίκηση Ανατολικής Αττικής. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 


VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. Συνηγορούμε, ώστε οι Τράπεζες 
να χορηγούν δάνεια για την επισκευή ή ανακατασκευή Ιε¬ 
ρών Ναών πληγέντων από τις πυρκαγιές της 4ης Ιουνίου 
2001 σε περιοχές της Νομαρχιακής Αυτοδιοίκησης Ανα¬ 
τολικής Αττικής και στις περιπτώσεις που υπάρχει αδυνα¬ 
μία προσφοράς ακινήτου για εγγραφή υποθήκης, προς 
εξασφάλιση του δανείου, πιστοποιούμενη από σχετική 
βεβαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγηση του. 

β. Κατάπτωση ποινικής ρήτρας υπέρτου Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 160.000.000 δρχ. για τα 
επόμενα τέσσερα οικονομικά έτη και θα βαρύνει το έργο 
9869001 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητας του. 
Το ύψος της δαπάνης αυτής είναι 330.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

Γ. ΔΡΥΣ ΑΘ. ΑΛΕΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5843 (3) 

Τροποποίηση του Ο.Ε.Υ. του Δήμου Δεσκάτης Ν.Γρεβε- 

νών. 

Η ΓΕΝΙΚΗΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 45 έως 51 και 82 του από 
17-5/15.6.1959 Β.Δ/τος «Περί οικονομικής διοικήσεως και 
λογιστικού των Δήμων και Κοινοτήτων» (ΦΕΚ 
114/τ. Α'/1959). 

2. Τις διατάξεις του άρθρου 228 του Δημοτικού και Κοι¬ 
νοτικού Κώδικα (Π. Δ/τος 410/95) όπως συμπληρώθηκε 
από τις διατάξεις του άρθρου 9 παρ. 1 του Ν. 2503/1997 
(ΦΕΚ 107/τ.Α'/30.5.1997) και τροποποιήθηκε από τις δια¬ 
τάξεις του άρθρου 9 παρ. 2 του Ν. 2880/2001 (ΦΕΚ 
9/τ.Α'/30.1.2001). 

3. Την αριθ. 2554/16.3.1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Δεσκάτης Ν. Γρεβενών (ΦΕΚ 322/τ.Β'/8.4.1999). 

4. Την αριθ. 179/2001 απόφαση του Δημοτικού Συμβου¬ 
λίου του Δήμου Δεσκάτης Ν. Γρεβενών, με την οποία τρο¬ 
ποποιείται ο Οργανισμός Εσωτερικής Υπηρεσίας του Δή¬ 
μου και συνιστάται Ειδική Ταμειακή Υπηρεσία. 

5. Τις διατάξεις του άρθρου 12 του Ν. 1188/1981 όπως 
τροποποιήθηκε από τις διατάξεις του άρθρου 8 παρ. 5 
του Ν. 2307/1995. 

6. Τη γνωμοδότηση του Υπηρεσιακού Συμβουλίου του 
άρθρου 37 του Ν. 2190/1994, όπως διατυπώθηκε στο 
αριθ. 3/2001 πρακτικό του. 

7. Την αριθ. 4196/20.7.2001 (ΦΕΚ 988/τ.Β'/30.7.2001) 
απόφασή μας με την οποία εξουσιοδοτείται για την υπο¬ 
γραφή αποφάσεων με το αντικείμενο αυτό ο Γενικός Διευ¬ 
θυντής Περιφέρειας Δυτικής Μακεδονίας, αποφασίζουμε: 

Εγκρίνουμε την αριθ. 179/2001 απόφαση του Δημοτι¬ 
κού Συμβουλίου του Δήμου Δεσκάτης Ν. Γ ρεβενών με την 
οποία τροποποιείται ο Οργανισμός Εσωτερικής Υπηρε¬ 
σίας του Δήμου και συνιστάται Ειδική Ταμειακή Υπηρεσία. 

Η αριθ. 2554/16.3.1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δή¬ 
μου Δεσκάτης τροποποιείται ως εξής: 

1. Στο άρθρο 1 «Διάρθρωση Υπηρεσιών» μετά την περί¬ 
πτωση 3 «Τμήμα Διοικητικών & Οικονομικών Υπηρεσιών» 
προστίθεται εδάφιο α με τίτλο «Γραφείο Ταμειακής Υπη¬ 
ρεσίας». 

2. Στο άρθρο 4 «Αρμοδιότητες Τμήματος Διοικητικών & 
Οικονομικών Υπηρεσιών» αλλάζει ο τίτλος του εδαφίου 
ΣΤ της παραγράφου 4.7 από «Διαχείριση Ταμείου» σε 
«Γραφείο Ταμειακής Υπηρεσίας» και αριθμείται 4.8, μετις 
ίδιες ακριβώς αρμοδιότητες. 

Επίσης αλλάζει ο αριθμός της επόμενης παραγράφου 
«Λειτουργίες Ειδικής Υπηρεσίας (Δημοτική Αστυνομία)» 
από 4.8 σε 4.9 με τον ίδιο τίτλο καιτις ίδιες αρμοδιότητες. 

3. Στο άρθρο 15 «θέσεις Διευθυντή - Προϊσταμένων» 
αντικαθίσταται το δεύτερο εδάφιο της δεύτερης παρα¬ 
γράφου ως εξής: «Στο Τμήμα Διοικητικών & Οικονομικών 
Υπηρεσιών, καθώς και στο γραφείο Ταμειακής Υπηρε¬ 
σίας, προΐσταται μόνιμος υπάλληλος του κλάδου ΠΕΙ και 
ελλείψει αυτού του Κλάδου ΤΕ17 και ελλείψει αυτού του 
Κλάδου ΔΕΙ». 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Δε¬ 
σκάτης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ρεβενά, 25 Σεπτεμβρίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-Φ- 

Αριθ. 15610 (4) 

Μεταφορά κενών οργανικών θέσεων ΔΕΠ από το ΑΕΙ σε 

Τμήματα του ΕΜΠ. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 
Έχοντας υπόψη: 

1) Τις διατάξεις της παρ. 5 (α) του άρθρου 14 του Ν. 
2817/2000. 

2) Το αρ. Α/107/24.4.2000 έγγραφο του Υπουργείου 
Παιδείας. 

3) Τις προτάσεις των Γ.Σ.των (6) Τμημάτωντου Ιδρύμα¬ 
τος: Ηλεκτρολόγων Μηχανικών και Μηχανικών Υπολογι¬ 
στών (Γ.Σ. 18.5.2000), Ναυπηγών Μηχανολόγων Μηχανι¬ 
κών (Γ.Σ. 30.5.2000), Εφαρμοσμένων Μαθηματικών & Φυ¬ 
σικών Επιστημών (Γ.Σ. 8.6.2000), Πολιτικών Μηχανικών 
(Γ.Σ. 6.6.2000), Αγρονόμων και Τοπογράφων Μηχανικών 
(Γ.Σ. 25.5.2000), Μηχανικών Μεταλλείων Μεταλλουργών 
(Γ.Σ. 29.5.2000) και 

4) Την σύμφωνη γνώμη του Πρυτανικού Συμβουλίου 
(συνεδρίαση 13.9.2001). 

5) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, μεταφέρουμε: 

Τις εννέα (9) νέες κενές οργανικές θέσεις ΔΕΠ, που διε- 
τέθησαν στο ίδρυμα με το αριθμ. Φ. 121.1/1 /Β2/2448 (2) 
2.7.2001 έγγραφο του Υπουργείου Παιδείας στα πλαίσια 
του Ετήσιου Προγραμματισμού θέσεων ΔΕΠ ακαδημαϊ¬ 
κού έτους 2000 - 2001, από το ΑΕΙ, στα κάτωθι Τμήματα 
του Ιδρύματος. 


2 θέσεις στο Τμήμα Ηλεκτρολόγων Μηχ/κών & Μηχ/κών 




Υπολογιστών 

1 

θέση » 

Ναυπηγών Μηχανολόγων Μηχανικών 

3 

θέσεις » 

Εφαρμοσμένων Μαθηματικών & Φυσι¬ 



κών Επιστημών 

1 

θέση » 

Πολιτικών Μηχανικών 

1 

» 

Αγρονόμων και Τοπογράφων Μηχανικών 

1 

» 

Μηχανικών Μεταλλείων Μεταλλουργών 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2001 
Ο Πρύτανης 

ΘΕΜΙΣΤΟΚΛΗΣ Σ. ΞΑΝΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




